שירה האס נולדה בתל אביב וגדלה בהוד השרון כבת זקונים, ולה אחות ואח גדולים ממנה. סביה הם ניצולי השואה מפולין, הונגריה, וצ'כיה. בהיותה בת שנתיים ותשעה חודשים התגלה גידול סרטני באחת מכליותיה והיא נאלצה לעבור טיפולים במשך קרוב לשלוש שנים עד להחלמתה. את לימודי התיכון עשתה האס במגמת התיאטרון בבית הספר לאומנויות ע"ש תלמה ילין. בתום לימודיה שירתה כמתנדבת בתיאטרון צה"ל לתקופה קצרה.
אמה אריאלה נפטרה ב-3 באוגוסט 2022 ממחלת הסרטן.
קריירה.
בילדותה, ב-2010, שיחקה האס בהצגה "גטו" על בימת התיאטרון הקאמרי, בבימויו של עמרי ניצן.
ב-2013 קיבלה את תפקידה הטלוויזיוני הראשון בסדרת הדרמה "שטיסל", בבימויו של אלון זינגמן, ששודרה ב-Yes OH.
במרץ 2015 עלה לאקרנים הסרט "פרינסס" בבימויה של טלי שלום עזר, בו שיחקה תפקיד ראשי, את אדר. את הסרט צילמה ב-2012 והוא היה לתפקידה הקולנועי הראשון. על משחקה בסרט זכתה בפרס השחקנית הטובה ביותר בפסטיבל הקולנוע ירושלים 2014 וכן קיבלה מועמדות במסגרת פרס אופיר, עבור השחקנית הראשית הטובה ביותר באותה שנה. על הסרט גם זכתה בפרס השחקנית הטובה ביותר ב-P&amp;L Festival שבשוודיה.
באוקטובר 2015 החלה לשחק בסדרה הקומית לילדים "מריו" בערוץ הילדים אצל yes, בבימויו של אריאל בנבג'י, אשר משודרת בערוץ הילדים של Yes. באותו חודש שבה לשחק בעונתה השנייה של סדרת הדרמה "שטיסל" בyes Oh.
בספטמבר 2015 יצא לאקרנים בישראל הסרט "סיפור על אהבה וחושך" בבימויה של נטלי פורטמן, שם היא שיחקה בתפקיד קירה. בארצות הברית הסרט יצא באוגוסט 2016. בנובמבר 2015 שיחקה בסדרת המתח "הצורף", ששודרה ב-HOT, בבימויו של דרור סבו, בתפקיד סופי.
בספטמבר 2016 שיחקה בסדרת המתח "עקרון ההחלפה", בבימויו של עודד דוידוף, אשר משודרת ב-HOT3, בתפקיד סלמה ההומלסית. באותה שנה הצטלמה לצד ג'סיקה צ'סטיין לסרט האמריקאי "אשתו של שומר גן החיות", המספר את סיפורם של חסידי אומות העולם יאן ואנטונינה ז'בינסקי. בספטמבר 2017 יצא לבתי הקולנוע הסרט "פוקסטרוט" של הבמאי שמוליק מעוז בו השתתפה. על תפקידה בסרט זה הייתה מועמדת בפעם השנייה לפרס אופיר, והפעם על כשחקנית משנה.
בינואר 2018, שיחקה האס בסדרת המתח "הרמון" ברשת 13, בבימויו של מרקו כרמל וגדי טאוב. באותה שנה השתתפה בעונה השנייה של הסדרה "כדברא".
במרץ 2018 השתתפה בסרט האמריקאי-בריטי-אוסטרלי "מריה מגדלנה" לצד רוני מארה בתפקיד לאה. לוהקה לסדרה טרגית-קומית בשם "המנצח" ששודרה ב-yes, בה היא גילמה את אודי, צעירה אמביציונית שרוצה להפוך לעיתונאית חוקרת ונכנסת לחבורת הזמר.
זכתה בפרס אופיר לשנת 2018 בקטגוריית שחקנית המשנה הטובה ביותר על תפקידה בסרט "פרא אציל" שיצא לבתי הקולנוע ב-2019.
בפברואר 2019 הופיעה בעיתון "פורבס" ישראל ברשימת "30 המבטיחים מתחת לגיל 30".
בשנת 2019 שיחקה בסרטם של אמרי מטלון ואביעד גבעון "מראות שבורות" לצידו של יפתח קליין. על תפקיד זה הייתה מועמדת לפרס אופיר לשחקנית הראשית הטובה ביותר.
בשנת 2020 שיחקה את התפקיד הראשי במיני-סדרה האמריקאית-גרמנית "המורדת" בנטפליקס, על צעירה חרדית שבורחת לברלין עקב השידוך שבחרו לה דודתה וסבתה. ביולי באותה שנה הוכרזה מועמדתה לפרס אמי בקטגוריית "השחקנית הראשית המצטיינת במיני-סדרה או בסרט", והייתה לישראלית הראשונה שהגיעה למעמד זה. אולם לא זכתה. בספטמבר 2020 זכתה בפרס השחקנית הטובה ביותר בפסטיבל הסדרות של ברלין.
ב-2020 היא מככבת בסרט הדרמה דובר העברית ורוסית של הבמאית רותי פריבר "אסיה", לצדה של אלונה איב. על תפקיד זה זכתה בפרס השחקנית הטובה ביותר בסרט זר במסגרת פסטיבל הסרטים טרייבקה וכן בפרס אופיר לשחקנית המשנה.
בסוף שנת 2020 השתתפה בעונה השלישית בסדרה "שטיסל". על משחקה בסדרה זו זכתה ב"פרס האקדמיה לטלוויזיה" בקטגוריית השחקנית הטובה ביותר בסדרת דרמה.
בפברואר 2021 פורסם על מועמדותה לפרס גלובוס הזהב על תפקידה בסדרה המורדת. זו פעם ראשונה מזה 50 שנה ששחקנית ישראלית מועמדת לפרס. אך בסופו של דבר האס לא זכתה בפרס. ב-1 במרץ 2021 נמסר שהאס תהיה השחקנית הראשית בסדרת דרמה בשם "Lioness" (בעברית: לביאה), על חייה של גולדה מאיר, ראשת הממשלה הרביעית של ישראל. הסדרה, שיפיקו ברברה סטרייסנד ואריק טוכמן, תבוסס על הביוגרפיה על מאיר, מאת הסופרת וההיסטוריונית פרנסיס קלאגסברון . טוכמן כתב את התסריט, ותביים מימי לדר . באפריל 2021 זכתה יחד עם עמית רהב בפרס האינדיפנדנט ספיריט כשחקנית והשחקן הטובים בסדרה עליליתית על תפקידיהם ב"המורדת".
.br היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברזיל, ונרשמה בשנת 1989. עד שנת 2005 הסיומות היו מנוהלות על ידי ועדת היגוי האינטרנט הברזילאי. בשנת 2005 עבר הניהול לידי מרכז הרשת הברזילאית (Núcleo de Informação e Coordenação do Ponto br). כדי להירשם תחת סיומת זו נדרש קשר מקומי. בסיומת זו ניתן לרשום אתרים תחת שמות דומיין באותיות באנגלית ואף בפורטוגזית.
הרשמות אתרי אינטרנט בסיומות אינטרנט משניות הן זמינות ומחולקות לקטגוריות שונות. כגון: site.art.br משמש לאתר המשתייך לקטגוריית אמנות. .edu.br משמש לאתר המשתייך לקטגוריית חינוך. נכון לאפריל 2010, 90% מכלל האתרים הרשומים בברזיל נמצאים רשומים תחת הדומיין com.br.
ירמי אולמרט
ירמיהו (ירמי) אולמרט (נולד ב-20 בדצמבר 1943) הוא איש צבא, פוליטיקאי ועסקן ספורט ישראלי, שירת כקצין בצה"ל והשתחרר בדרגת תת-אלוף, כיהן כראש מועצת גבעת שמואל וכיו"ר איגוד הכדורסל בישראל.
ביוגרפיה.
אולמרט הוא בנם של בלה ומרדכי אולמרט, משפחה רוויזיוניסטית שהייתה ממייסדי משק חקלאי בית"רי בנחלת ז'בוטינסקי. לאולמרט שלושה אחים: אהוד אולמרט שכיהן כראש ממשלת ישראל; ד"ר יוסי אולמרט, מזרחן, ועמרם אולמרט. גדל בנחלת ז'בוטינסקי, למד בבנימינה והיה חבר ומדריך בתנועת הנוער בית"ר.
התגייס לצה"ל במסגרת גרעין נח"ל, לאחר קורס מ"כים נותר להדריך בקורס. ב-1962 יצא לקורס קציני חי"ר ולאחר מכן פיקד על מחלקה בקורס מ"כים במחנה שבטה. לאחר שחרורו מהשירות הסדיר סיים תואר ראשון ושני במדעי החקלאות באוניברסיטה העברית בירושלים. בעקבות מלחמת יום הכיפורים קטע את לימודי הדוקטורט וחזר לשירות הקבע. ב-1976 פיקד כמג"ד על טירונות נח"ל במחנה 80 ואחר כך פיקד על קורס מ"כים נח"ל. במסגרת זו פיקד ב-1978 על פינוי אלון מורה. עשה הסבה לשריון ובמהלך מלחמת לבנון פיקד על חטיבה 264, חטיבת שריון במילואים, במהלך המלחמה נפצע בדצמבר 1982 מירי בשתי רגליו. לאחר מכן כיהן כראש מינהל הסגל בתקופת האינתיפאדה הראשונה וכמזכיר הצבאי של שר הביטחון משה ארנס בתקופת מלחמת המפרץ. השתחרר משירות הקבע ב-1993.
לאחר שחרורו התמודד מטעם הליכוד בבחירות למועצה המקומית גבעת שמואל, הוא ניצח בבחירות וכיהן כראש המועצה מ-1993 ועד התפטרותו ב-1997 על רקע מערכת לחצים שהופעלה נגדו מצד גורמים פוליטיים ועבריינים, כולל שורה של פעולות אלימות. הוא כיהן כמנכ"ל "צוות - ארגון גמלאי צה"ל" במשך חמש שנים, וחבר בהנהלת מכבי מ-1999, במסגרת זו כיהן כיו"ר אגף הביטחון והשירותים הרפואיים במכביה ה-16 וחבר ועדת הארגון למכביה ה-17. ב-2004 נבחר ליו"ר איגוד הכדורסל בישראל ומילא תפקיד זה עד 2008, שימש נשיא מכבי גבעת שמואל ומועדון כדורסל גני תקווה, דירקטור במנהלת ליגת העל בכדורסל וחבר הנהלת פיב"א אירופה. ב-2008 הוגש נגדו כתב אישום בגין תקיפת כתב ערוץ הספורט עומר בנוביץ'.
ב-2008 הוענק לו תואר יקיר העיר גבעת שמואל.
אולמרט נשוי לריקי, בתו של מבקר המדינה לשעבר יצחק טוניק, ולו שבעה ילדים.
.fr היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בצרפת, נרשמה בשנת 1986. הסיומת מנוהלת על ידי ארגון AFNIC הצרפתי.
ב-6 בדצמבר 2011, הכללים עבור הרשמת דומיין בצרפת השתנו, וכדי לרשום דומיין חדש תחת סיומת זו, הנרשם כבר לא נדרש להיות ממוקם בצרפת. כל אדם, חברה או ארגון אירופאי יכולים לרשום דומיין תחת הסיומת fr.
סיומות אינטרנט משניות.
סיומות אינטרנט משניות נוספות תחת ניהול צרפתי:
מאיר אייזנשטאט
נתן דוד משידלובצא
שמואל קלעי
רבי שמואל קלעי (ה'ר"ס, 1500 בערך, טריקלה, יוון - ה'שמ"ה, 1585 בערך), רב ופוסק הלכה, מחכמי ורבני יהדות יוון במאה ה-16. רבה של העיר היוונית ארטה.
ביוגרפיה.
שמואל קלעי נולד בטריקלה שבחבל תסליה בצפון מערב יוון, לרב משה קלעי.
בצעירותו למד תורה בוונציה; מפי הרב דוד הכהן, "הרד"ך" מקורפו; ומפי הרבנים: רבי בנימין ב"ר שמריה, ורבי חייא מאיר.
נשא לאשה את בתו של הרב בנימין ב"ר מתתיה, מחבר ספר השו"ת הנודע "בנימין זאב".
רבי שמואל קלעי נהג לענות לשואליו בכל רחבי אירופה ובפרט בקהילות היהודיות ביוון, וחלק מתשובותיו כונסו לאחר פטירתו בספר השו"ת "משפטי שמואל" (ונציה שנ"ט). תשובות אחדות שלו משוקעות בספרו של חמיו, "בנימין זאב".
הוא התמנה לשמש ברבנות העיר ארטה, וכיהן בה כאב בית דין וכראש ישיבה. עמו כיהן בבית הדין המקומי גם הרב שלמה ברוך. הוא היה מיודד עם גדולי רבני דורו, כמו: רבי יוסף טאיטאצאק, שהיה מבוגר ממנו; ותלמידו, רבי שמואל די מדינה.
קלעי
טלנגאנה
טלנגאנה (טלוגו: తెలంగాణ, אורדו: تلنگانہ) היא מדינה בדרום הודו. היא גובלת באודישה ובצ'האטיסגאר מצפון-מזרח, במהאראשטרה מצפון, באנדרה פרדש מדרום ובקרנאטקה ממערב.